При искане, отправено съгласно член 16, компетентните органи и ЕОЗППО обменят, доколкото разполагат с такава, всякаква информация, свързана с ПЕПП, която е от значение за изпълнението на задълженията им и не е предвидена в член 15.
 4. Когато е целесъобразно, компетентният орган на държавата членка по произход информира незабавно компетентния орган на приемащата държава членка за всички констатации от процесите на надзорен преглед, които са свързани с рискове, произтичащи от или засягащи трансграничните продажби или подсметки на ПЕПП. Компетентният орган на държавата членка по произход предоставя тази информация в случаите, когато компетентният орган на приемащата държава членка вече е изразил опасения.
 5. Компетентният орган на приемащата държава членка информира незабавно компетентния орган на държавата членка по произход, ако има основания да счита, че дейностите на даден доставчик на ПЕПП могат да засегнат финансовата стабилност на този доставчик на ПЕПП или защитата на потребителите в други държави членки.
 6. Компетентният орган на държавата членка по произход си сътрудничи с компетентния орган на приемащата държава членка, за да прецени дали доставчикът на ПЕПП ясно разбира целевия пазар и рисковете, на които продуктите са изложени или могат да бъдат изложени в приемащата държава членка, и какви конкретни свързани инструменти за управление на риска и вътрешен контрол са въведени, като взема предвид принципа на пропорционалност и подхода, основан на риска.
 7. Сътрудничеството е с акцент по-специално върху следните рискови области:
 а)
 профил на осигурените по ПЕПП лица;
 б)
 местни партньорства и партньори за дистрибуция на ПЕПП;
 в)
 обработка на жалби;
 г)
 изпълнение на изискванията;
 д)
 защита на потребителите и всякакви други аспекти, свързани с поведението на доставчика на ПЕПП и дистрибутора на ПЕПП, включително изисквания за надзор и управление на продуктите.
 Член 14
 Редовен обмен на информация
 1. ЕОЗППО извлича и получава следната информация за всеки ПЕПП, предоставян в приемаща държава членка:
 а)
 брой на осигурените по ПЕПП лица в съответната държава членка;
 б)
 държави членки, за които доставчикът на ПЕПП предлага подсметки;
 в)
 брой заявления за прехвърляне и действителни прехвърляния, ако не се предлага конкретна подсметка в съответната държава членка;
 г)
 информация относно всеки ПЕПП, предоставян в съответната държава членка, в зависимост от наличността, както е отчетена в:
 i)
 образец PP.01.02 от приложение I, съдържащ основна информация относно ПЕПП и отчетните данни, съгласно указанията в раздел PP.01.02 от приложение II;
 ii)
 образец PP.52.01 от приложение I, съдържащ информация относно ПЕПП и осигурените по ПЕПП лица, съгласно указанията в раздел PP.52.01 от приложение II;
 iii)
 образец PP.06.02 от приложение I, съдържащ списък по отделни позиции на активите, съгласно указанията в раздел PP.06.02 от приложение II, и като се използва CIC, посочен в приложение III и определен в приложение IV;
 iv)
 образец PP.06.03 от приложение I, предоставящ информация за подробния преглед на всички колективни инвестиции, притежавани от доставчиците на ПЕПП, съгласно указанията в раздел PP.06.03 от приложение II;
 v)
 образец PP.08.03 от приложение I, предоставящ обобщена информация по открити позиции върху деривати, съгласно указанията в раздел PP.08.03 от приложение II, и като се използва CIC, посочен в приложение III и определен в приложение IV;
 ЕОЗППО